Төсөл

**МОНГОЛ УЛСЫН ШАДАР САЙД БӨГӨӨД**

**ЭДИЙН ЗАСАГ, ХӨГЖЛИЙН САЙДЫН ТУШААЛ**

ЖУРАМ БАТЛАХ ТУХАЙ

Монгол Улсын Засгийн газрын тухай хуулийн 24 дүгээр зүйлийн 2 дахь хэсэг, Төр, хувийн хэвшлийн түншлэлийн тухай хуулийн 8 дугаар зүйлийн 8.2 дахь хэсгийг тус тус үндэслэн ТУШААХ нь:

1.“Түншлэлийн мэдээллийн нэгдсэн сан бүрдүүлэх, мэдээлэл хүлээн авах, бүртгэх, тайлагнах журам”-ыг хавсралт ёсоор баталсугай.

2.Түншлэлийн мэдээллийн нэгдсэн сан үүсгэж, түүний байнгын тасралтгүй үйл ажиллагаа, хадгалалт, нууцлалын найдвартай байдлыг хангаж ажиллахыг Эдийн засаг, хөгжлийн яамны Эдийн засаг, хөгжлийн яамны Төрийн нарийн бичгийн даргын албан үүргийг түр орлон гүйцэтгэгч (Б.Дашпүрэв)-д даалгасугай.

МОНГОЛ УЛСЫН ШАДАР САЙД БӨГӨӨД

ЭДИЙН ЗАСАГ, ХӨГЖЛИЙН САЙД Ч.ХҮРЭЛБААТАР

ТӨСӨЛ

Монгол Улсын Шадар сайд бөгөөд Эдийн засаг, хөгжлийн

сайдын 2023 оны ... дугаар тушаалын хавсралт

**ТҮНШЛЭЛИЙН МЭДЭЭЛЛИЙН НЭГДСЭН САН БҮРДҮҮЛЭХ, МЭДЭЭЛЭЛ ХҮЛЭЭН АВАХ, БҮРТГЭХ, ТАЙЛАГНАХ ЖУРАМ**

**Нэг. Нийтлэг үндэслэл**

## Энэхүү журмын зорилго нь түншлэлийн төслийн дэлгэрэнгүй мэдээлэл, төслийн баримт бичиг, түншлэлийн гэрээ, санхүүжилтийн талаарх мэдээлэл, тайланг Түншлэлийн мэдээллийн нэгдсэн сан (цаашид “мэдээллийн сан” гэх)-д бүртгэх, түншлэлийн төсөлтэй холбоотой мэдээллийг холбогдох этгээдээс гаргуулан авах, хяналт тавих, тайлагнахтай холбогдсон харилцааг зохицуулахад оршино.

## Мэдээллийн сан нь Төр, хувийн хэвшлийн түншлэлийн тухай хуульд Түншлэлийн мэдээллийн нэгдсэн санд байршуулахаар заасан бүх мэдээллийн төрлөөс бүрдэх бөгөөд нэгдсэн сангийн үйл ажиллагаанд Шилэн дансны тухай хуулийн 4 дүгээр зүйлийн 4.1, Нийтийн мэдээллийн ил тод байдлын тухай хуулийн 5 дугаар зүйлийн 5.1 дахь хэсэгт заасан зарчмыг баримтална.

## Энэ журамд Төр, хувийн хэвшлийн түншлэлийн тухай хуулийн 5 дугаар зүйлд заасан нэр томьёог хэрэглэнэ.

**Хоёр. Түншлэлийн мэдээллийн нэгдсэн сан бүрдүүлэх**

## Түншлэлийн асуудал эрхэлсэн төрийн захиргааны төв байгууллага нь мэдээллийн санг удирдах, ашиглах, хянах, аюулгүй байдлыг хангах, бүртгэх, мэдээлэх үйл ажиллагааг зохион байгуулж, тухай бүрд шинэчилж, ил тод нээлттэй байдлыг хангана.

## Түншлэлийн төв түншлэлийн төсөлд шаардлагатай мэдээлэл, журам, сонгон шалгаруулалтад бүрдүүлэх баримт бичиг, зааварчилгаа, маягт, түншлэлийн жишиг гэрээний загвар, түншлэлд оролцогч этгээдэд шаардлагатай холбогдох баримт бичгийн талаар мэдээллийг мэдээллийн санд байршуулах, олон нийтэд ил тод, хүртээмжтэй хүргэх ажлыг зохион байгуулна.

## Төрийн түншлэгч нь түншлэлийн төслийн дэлгэрэнгүй мэдээлэл, төслийн баримт бичиг, түншлэлийн гэрээ, санхүүжилтийн талаарх мэдээллийг түншлэлийн мэдээллийн нэгдсэн санд оруулах, олон нийтэд мэдээлэх, түншлэлийн төслийн төлбөр, санхүүжилтийн талаарх мэдээлэл болон Засгийн газрын баталгаа, дэмжлэг, түншлэлээр хэрэгжүүлж байгаа төслийн талаарх мэдээллийг агуулсан тайланг мэдээллийн санд тухай бүр байршуулна.

## Мэдээллийн санд Төр хувийн хэвшлийн түншлэлийн тухай хуулийн 10.1.12, 12.2.11, 51.7, 51.8, 52.2, 52.3, 52.5-т заасан болон энэ журамд заасан мэдээллийг цахим хэлбэрээр төвлөрүүлнэ.

## Мэдээллийн сан нь дараах зүйлээс бүрдэнэ:

## Бүртгэл, мэдээллийн цахим систем;

## Түншлэлийн төсөлтэй холбогдолтой мэдээлэл агуулсан бүх төрлийн файл, түүний нөөц дэд бүтэц;

## Олон нийтэд мэдээлэх цахим хуудас.

## Мэдээллийн сангийн бүрдэл хэсгийн техникийн нөхцөл, ажиллах орчны стандарт, нөөцийг Түншлэлийн асуудал эрхэлсэн төрийн захиргааны төв байгууллага холбогдох байгууллагатай хамтран хэрэгжүүлнэ.

## Түншлэлийн төслийн мэдээллийг дараах үе шат, төлөвт хуваарилах бөгөөд тухайн төлөвт харгалзах мэдээллийг холбогдох байгууллага бүрдүүлнэ.

|  |  |  |
| --- | --- | --- |
| **Төлөв** | **Бүрдүүлэх мэдээлэл** | **Хариуцагч байгууллага** |
| Төслийн санал гаргасан | Бүрэн шинжилгээний журмын хавсралт 1 маягтуудын дагуу мэдээлэл | Салбарын асуудал эрхэлсэн төрийн захиргааны төв байгууллага |
| Төслийн санал хүлээн авсан | Төслийн санал гаргасан холбогдох мэдээлэл бүрэн бол энэ төлөвт шилжүүлнэ. | Түншлэлийн асуудал эрхэлсэн төрийн захиргааны төв байгууллага |
| Төслийн санал буцаасан | Төслийн санал гаргасан холбогдох мэдээлэл бүрэн бус бол энэ төлөвт шилжүүлнэ. | Түншлэлийн асуудал эрхэлсэн төрийн захиргааны төв байгууллага |
| Урьдчилсан үнэлгээ хийгдэж байгаа | Урьдчилсан үнэлгээтэй холбоотой мэдээлэл, тайлан, дүгнэлт  Бусад холбогдох мэдээлэл | Түншлэлийн асуудал эрхэлсэн төрийн захиргааны төв байгууллага |
| Хөгжлийн бодлогын баримт бичигт тусгагдсан | -Холбогдох танилцуулга, материал  -Батлуулахтай холбоотой судалгаа, мэдээлэл  -Батлагдсан баримт бичиг  Бусад холбогдох мэдээлэл | Түншлэлийн асуудал эрхэлсэн төрийн захиргааны төв байгууллага |
| Бүрэн шинжилгээ хийгдэж байгаа | * Бүрэн шинжилгээгээр хийгдсэн судалгаа, тайлан мэдээлэл * Урьдчилсан болон нарийвчилсан ТЭЗҮ * Эрсдэлийн шинжилгээ * Мөнгөний үнэ цэнийн шинжилгээ * Бусад холбогдох мэдээлэл | Түншлэлийн төв, төслийн баг |
| Сонгон шалгаруулалт хийгдэж байгаа | * Ажлын хэсэг байгуулсан шийдвэр * Урилга * Урьдчилсан шалгаруулалтын баримт бичиг * Уралдаант шалгаруулалтын баримт бичиг * Үнэлсэн тайлан шийдвэр * Оролцогчдын саналууд, ирүүлсэн материалууд * Бусад холбогдох мэдээлэл | Түншлэлийн асуудал эрхэлсэн төрийн захиргааны төв байгууллага, Сонгон шалгаруулалтын ажлын хэсэг, |
| Хэрэгжиж байгаа | -\*Хувийн хэвшлийн түншлэгчийн мэдээлэл  -\*түншлэлийн төслийн дэлгэрэнгүй мэдээлэл,  -\*түншлэлийн гэрээ болон дагалдах гэрээний дүн, хугацаа  -\*түншлэлийн хөрөнгийг ашиглах эрх, үйлчилгээ үзүүлэх үүрэг, засвар үйлчилгээтэй холбоотой эрх, үүрэг  -\*түншлэлийн гэрээ болон дагалдах гэрээний хуулбар  -хэрэгжилтийн талаарх танилцуулга;  -түншлэлийн төслийн хөрөнгө оруулалт,  -санхүүжилт,  -хэрэглэгчийн төлбөр, хураамж  -төсвөөс санхүүжүүлэх хуваарь, дүн  -түншлэлийн зүйлийг ашиглах эрх, үйлчилгээ үзүүлэх үүрэг  -хөдлөх болон үл хөдлөх хөрөнгө,  үйлдвэр, тоног төхөөрөмжийг өөрийн хөрөнгөнд шилжүүлэх эрх, үүрэг  -түншлэлийн хугацааны эцэст аливаа хөрөнгийг хүлээн авах, шилжүүлэх үүрэг  -гэрээг сунгах, цуцлах заалт, бусад үндсэн ашиглалт болон засвар үйлчилгээний талаарх мэдээлэл.  -\*төсвөөс санхүүжүүлэх хуваарь, түншлэлийн гэрээнд тусгагдсан хөнгөлөлт, түрээсийн төлбөр, болзошгүй өр төлбөр;  -\*төрөөс хувийн хэвшлийн түншлэгчид төсвөөс олгох санхүүжилт;  -\*төрийн болон хувийн хэвшлийн түншлэгч этгээдийн балансад бүртгэгдсэн хөрөнгө;  -\*түншлэлтэй холбогдуулан Засгийн газраас гаргасан баталгааны мэдээлэл, үргэлжлэх хугацаа, төрөөс хүлээх санхүүгийн нийт хариуцлага болон тухайн баталгаатай холбогдон гарах төсвийн зардал. | Төрийн түншлэгч буюу тухайн салбарын асуудал эрхэлсэн төрийн захиргааны төв байгууллага |
| Хэрэгжиж дууссан | -Холбогдох мэдээллүүд | Түншлэлийн асуудал эрхэлсэн төрийн захиргааны төв байгууллага |

*\*олон нийтэд ил тод нээлттэй мэдээлэх мэдээллүүд.*

## Мэдээллийн санг бүрдүүлэх мэдээллийн төрөл, агуулга, хэлбэр нь Төр хувийн хэвшлийн тухай хууль болон түүнийг даган гарсан журамд тавигдсан шаардлагад нийцсэн байх бөгөөд түншлэлийн асуудал эрхэлсэн төрийн захиргааны төв байгууллага хянана.

## Түншлэлийн төслийн санал гаргасан тохиолдолд Түншлэлийн асуудал эрхэлсэн төрийн захиргааны төв байгууллагаас хариуцах мэргэжилтнийг томилох бөгөөд тухайн мэргэжилтэн цаашид тухайн төслийн мэдээллийн сан бүрдүүлэх ажлыг зохион байгуулна.

## Мэдээллийн сангийн мэдээллүүдээс Төр, хувийн хэвшлийн түншлэлийн тухай хуульд заасны дагуу холбогдох мэдээллүүдийг тухай бүр тодорхойлж, 2.5.3-д заасан цахим хуудсаар дамжуулан олон нийтэд мэдээлнэ.

## 2.7-д заасан төлөв өөрчлөгдөх тохиолдолд холбогдох хариуцагч байгууллага, мэргэжилтэнд мэдэгдэл илгээгддэг байхаар тохиргоотой байна.

## Дараах этгээд нь бүртгэл, мэдээллийн цахим системд бүртгэл үүсгэх, нэвтрэх, хандах, мэдээлэл байршуулах эрхтэй байна.

## Түншлэлийн асуудал эрхэлсэн төрийн захиргааны төв байгууллага

## Түншлэлийн төв

## Салбарын асуудал эрхэлсэн төрийн захиргааны төв байгууллага;

## Энэ журмын 2.12-д заасан байгууллага бүрд мэдээллийн цахим системд нэвтрэх эрх, мэдээллийн сангийн тогтвортой үйл ажиллагааг хариуцсан мэргэжилтэн байна.

## Энэ журмын 2.7-д заасан мэдээллийг түншлэлийн асуудал эрхэлсэн төрийн захиргааны төв байгууллагаас хянасны үндсэн дээр цахим хуудсанд нээлттэй байршуулна.

## Мэдээллийн сан нь түншлэлтэй холбоотой ерөнхий мэдээлэл хэсэгтэй байх бөгөөд дараах мэдээллийг түншлэлийн төвийн зүгээс бүрдүүлж, олон нийтэд мэдээлнэ.

## түншлэлийн төсөлд шаардлагатай мэдээлэл, журам;

## сонгон шалгаруулалтад бүрдүүлэх баримт бичиг, зааварчилгаа, маягт;

## түншлэлийн жишиг гэрээний загвар;

## түншлэлд оролцогч этгээдэд шаардлагатай холбогдох баримт бичгийг боловсруулах, мэдээлэл;

## Төр, хувийн хэвшлийн тухай хуулийн 51.5-д заасан гарын авлага.

## Мэдээллийн сангийн аливаа мэдээлэл шинэчлэгдэх, нэмэлт өөрчлөлт орох болгонд мэдээллийн сангийн холбогдох хэсэг, талбарыг хариуцсан байгууллагын этгээд даруй шинэчилнэ.

**Дөрөв. Мэдээллийн санд мэдээлэл хүлээн авах, бүртгэх, тайлагнах**

## Түншлэлийн төслийн саналыг салбарын асуудал эрхэлсэн төрийн захиргааны төв байгууллага мэдээллийн санд хуваарилсан нэвтрэх эрхээр дамжуулан холбогдох мэдээллийг оруулж, түншлэлийн асуудал эрхэлсэн төрийн захиргааны төв байгууллагад хүргүүлнэ.

## Түншлэлийн асуудал эрхэлсэн төрийн захиргааны төв байгууллагын томилогдсон мэргэжилтэн энэхүү журмын 2.7-т заасан мэдээллийг хүлээн авч төлөвт хуваарилах, хянах, мэдээллийн сан бүрдүүлэх ажлыг зохион байгуулна.

## Төрийн түншлэгч нь түншлэлийн гэрээ байгуулагдсан даруйд тухайн түншлэлийн гэрээ болон дагалдах гэрээний хуулбарыг бүртгэл, мэдээллийн цахим системд байршуулна.

## Төрийн түншлэгч буюу тухайн асуудал эрхэлсэн төрийн захиргааны төв байгууллага нь түншлэлээр хэрэгжүүлж байгаа төслийн талаарх мэдээллийг агуулсан тайланг жил бүрийн 04 дүгээр сарын 20-ны дотор гаргаж, түншлэлийн асуудал эрхэлсэн төрийн захиргааны төв байгууллагад хүргүүлэх ба мэдээллийн нэгдсэн санд байршуулж, тайлагнана.

## Энэ журмын 4.2-т заасан тайланг хүргүүлэхдээ дараах асуудлыг заавал тусгасан байна.

## түншлэлийн төслийн дэлгэрэнгүй мэдээлэл, хэрэгжилтийн талаарх танилцуулга;

## түншлэлийн төслийн хөрөнгө оруулалт, санхүүжилт, хэрэглэгчийн төлбөр, хураамж болон төсвөөс санхүүжүүлэх хуваарь, дүн;

## түншлэлийн зүйлийг ашиглах эрх, үйлчилгээ үзүүлэх үүрэг, хөдлөх болон үл хөдлөх хөрөнгө, үйлдвэр, тоног төхөөрөмжийг өөрийн хөрөнгөнд шилжүүлэх эрх, үүрэг;

## түншлэлийн хугацааны эцэст аливаа хөрөнгийг хүлээн авах, шилжүүлэх үүрэг;

## гэрээг сунгах, цуцлах заалт, бусад үндсэн ашиглалт болон засвар үйлчилгээний талаарх мэдээлэл.

## Хувийн хэвшлийн түншлэгч нь түншлэлийн төслийн мэдээ, мэдээллийн үнэн зөв байдлыг хариуцах бөгөөд түншлэлийн гэрээнд заасан хугацаа, үзүүлэлт, хэлбэрийн дагуу төрийн түншлэгч болон түншлэлийн асуудал эрхэлсэн төрийн захиргааны төв байгууллагыг шаардлагатай мэдээллээр тухай бүр хангана.

## Түншлэлийн асуудал эрхэлсэн төрийн захиргааны төв байгууллага энэ журмын 3.4-т заасан тайланд үндэслэн жил бүрийн 06 дугаар сарын 01-ний дотор жилийн нэгдсэн тайланг боловсруулж, тухайн жилийн 6 дугаар сарын 10-ний дотор Засгийн газарт хүргүүлэх ажлыг зохион байгуулна.

**Долоо. Мэдээллийн нууцлал, аюулгүй байдал, хариуцлага**

## Мэдээллийн сангийн хэвийн үйл ажиллагаа, аюулгүй байдал, мэдээллийн нууцлалыг хадгалахтай холбоотой асуудлыг түншлэлийн асуудал эрхэлсэн төрийн захиргааны төв байгууллага хариуцан ажиллана.

## Төрийн түншлэгч нь Төр, хувийн хэвшлийн түншлэлийн тухай хуулийн 22 дугаар зүйлийн 22.5 дахь хэсэг, 35 дугаар зүйлийн 35.2.27-д заасан мэдээллийн нууцыг хариуцна..

**Найм. Бусад**

## Түншлэлийн асуудал эрхэлсэн төрийн захиргааны төв байгууллага нь 2.7-д заасан мэдээллүүдийг Архив, албан хэрэг хөтлөлтийн тухай хууль болон бусад холбогдох хууль, журамд нийцүүлэн бүрдүүлж, хадгална.

## Мэдээллийн санг бүрдүүлэх, ашиглах, эрхлэн хөтлөх, удирдах, мэдээллийн болон техникийн нөхцөлийн хэвийн байдлыг хангах, хадгалах, хамгаалах, нууцлалын найдвартай байдлыг хэрэгжүүлэхтэй холбогдох зардлыг дараах эх үүсвэрээр тус тус санхүүжүүлнэ. Үүнд:

## улсын төсөв;

## Түншлэлийн төсөл хөгжүүлэх сан;

## холбогдох төсөл, хөтөлбөр.

## Энэхүү журмыг зөрчсөн, Мэдээллийн сангийн мэдээллийг хууль бусаар ашигласан, өөрчилсөн, устгасан, түгээсэн болон хуурамч мэдээлэл өгсөн гэм буруутай этгээдэд холбогдох хууль тогтоомжид заасан хариуцлагыг хүлээлгэнэ.

----оОо----